Олга Берхолц
„Демонът“ на Врубльов…

Превод от руски: Георги Динински, —

chitanka.info

… „Демонът“ на Врубльов

от година на година бледнее и угасва

тъй като е рисуван с бронзови бои,

които трудно могат да се възстановят…

Съобщение в печата

Не вярвам, че живели сме напразно!

Аз викам със лице към младостта:

„Със нас си! Пак безумна! Пак прекрасна!

— планински лъч над пропастта.“

…………………

Така — далеч, в изложбената зала

бледнее Демон от небе лишен

И само къс от светлината бяла

разцъфва във венеца му студен.

Мрачнеят бронзови пера в безвремие

над тях по-ярко свети невидимата заря

и вечните Мечта, Възмездие, Доверие

над погледа непримирим горят.

1940

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.